### 6.     Drøftelse af prioritering af anlægsbevillingen til trafiksikkerhedsindsatsen i 2019

**Åbent**

Sagsnr.: 326-2018-37783       J.nr.: 05.13.00           Dokumentnr.:
326-2019-25712

**Sagstype**

Drøftelse.

**Resume og sagens baggrund**

På Kommunalbestyrelsens møde den 27. februar 2019 er der
frigivet en anlægsbevilling på 2,636 mio. kr. til indsatser for trafiksikkerhed
i 2019. Der ønskes en prioriteringen af trafiksikkerhedsindsatsen i 2019 på
baggrund af henholdsvis screening af trafiksikkerhedsforslag og mulighed for
koordinering med vejvedligeholdelsesprojekter og cykelstiprojekter for at skabe
synergi mellem projekterne og til forbedring af trafiksikkerheden.

**Indstillinger**

Chefen for Vej- Ejendom og Affald indstiller, at udvalget
drøfter administrationens forslag til prioritering af trafiksikkerhedsindsatsen
i 2019.

**Behandling**

Teknik- og Miljøudvalget.

**Sagsfremstilling**

Administrationen anbefaler nedenstående projekter for at
skabe synergi og sammenhæng mellem andre projekter således, at
trafiksikkerheden forbedres for eksempel i forbindelse med renovering af
belægninger.

Administrationen anvender som hjælpeværktøj et
screeningsværktøj, som er baseret på en række temaer som blandt andet uheld,
hastighed, tryghed, skolevej og oversigtsforhold til vurdering af forslag til
projekter. Målet med screeningsværktøjet er at vurdere hvert forslags
indflydelse på trafiksikkerheden og for at opnå en ensartethed i vurderingen af
de henvendelser, der indgår omkring trafiksikkerhed.

I Bilag 1 er vist en liste over de projekter, som det frem
til nu har været muligt at screene. Administrationen anbefaler at udføre
følgende projekter, som er markeret med blå i Bilag 1:

·
2018.7 [adresse]Østre Havnevej, Kalundborg

·
2018.10 Hallenslev/Gørlevvej, Gørlev

·
2019.1 Stationsvej og Parcelvej, Svebølle.

·
2018.12 Røsnæsvej, Ulstrup.

·
2019.4 Landsdækkende Kampagner, hele kommunen

Projekt 2018.7 og 2019.1 foreslås koordineret med
vejvedligeholdelsen i 2019. Projekt 2018.12 foreslås koordineret med projektet
for cykelstien til [adresse] for at opretholde trafiksikkerheden i forbindelse med
den nye cykelsti.

De fire foreslåede konkrete fysiske projekter er nærmere
belyst i Bilag 2.

Projekt 2019.4, der omfatter landsdækkende kampagner,
foreslås prioriteret i 2019 i lighed med tidligere år, da undersøgelser viser,
at en stor del af trafikuheld og utryghed hænger sammen med adfærd i trafikken.
Målet med kampagnerne er at give en påvirkning mod en mere sikker adfærd i
trafikken.

Hvis de foreslåede projekter prioriteres, vil
anlægsbevillingen på 2,636 mio. kr. til indsatser for trafiksikkerhed i 2019
være opbrugt.

Sille Brandt vil blive endeligt tilrettet på baggrund
af udvalgets drøftelser og fremlægges til endelig vedtagelse på udvalgets møde
den 4. april 2019.

I Bilag 2 er der udover de foreslåede projekter til
indsatsen i 2019 en beskrivelse af projekt nr. 28 ([adresse] og [adresse]).
Det forslås, at projekt nr. 28 undersøges nærmere til eventuel udførelse i 2020
eller 2021.

Det skal bemærkes, at der udover de forslag, der fremgår af
Bilag 1, gennem de seneste år er modtaget op mod 100 forslag, som endnu ikke er
blevet screenet på grund af manglende data. Screeningen vil blive udført i takt
med opbygningen af data.

**Økonomiske konsekvenser**

Ingen økonomiske konsekvenser. Rådighedsbeløbet til
trafiksikkerhedsindsatsen i 2019 udgør 2,636 mio. kr., og i overslagsårene
2020-2022 er der afsat 5,678 mio. kr. årligt.

**Bilag**

|  |  |
| --- | --- |
| Bilag 1 - Prioritering af trafiksikkerhedsprojekter 2019 | 326-2019-55724 |
| Bilag 2 - Anbefalede trafiksikkerhedsprojekter 2019 | 326-2019-29507 |